Mercedes-Benz W211

Το Mercedes-Benz W211, γνωστό και ως Mercedes E-Class W211, ήταν μεσαίο πολυτελές αυτοκίνητο της κατηγορίας E, που παρήχθη από τη γερμανική αυτοκινητοβιομηχανία Mercedes-Benz, από τον Ιανουάριο του 2002 έως το 2009 (ειδικότερα η εκδοχή station wagon από το 2003 έως το 2009), σε 1,5 εκατομμύριο αντίτυπα. Το μοντέλο ήταν διαθέσιμο με μια μεγάλη σειρά κινητήρων, τόσο βενζίνης, όσο και πετρελαίου, με χωρητικότητες από 1.8 έως 6.2 λίτρα και ιπποδυνάμεις από 102 έως 514 ίππους. Το 2006 κατασκευάστηκαν 1.996 αυτοκίνητα τα οποία ήταν τα μοναδικά Ε200 Kompressor στον κινητήρα 1.996 κυβικών εκατοστών, ενώ όλα τα άλλα Ε200 Kompressor έφεραν κινητήρα 1.796 κυβικών εκατοστών. Τα 1.996 αυτά αντίτυπα, όσα και ο κυβισμός τους, ονομάστηκαν Special Edition (S.E.) δηλαδή «Ειδική Έκδοση».

Το W211 αντικατέστησε το Mercedes-Benz W210 και τελικώς αντικαταστάθηκε τον Μάρτιο του 2009 από το Mercedes-Benz W212.

 Ανανέωση του 2006 

Μέσα στο 2006, για τη σεζόν (model year, έτος μοντέλου) του 2007, το W211 υπέστη έντονη ανανέωση, προκειμένου να εκσυγχρονιστεί και, ταυτόχρονα, να αντιμετωπιστούν τα ζητήματα ποιότητας και αξιοπιστίας των αρχικών μοντέλων, που είχαν κλονίσει την εμπιστοσύνη των ιδιοκτητών και των υποψήφιων αγοραστών προς την εταιρεία. Στον εξοπλισμό, καθιερώθηκαν νέα στάνταρ και έξτρα στοιχεία εξοπλισμού, προκειμένου να αντέξει απέναντι στον ανταγωνισμό. Το σύστημα Pre-Safe έγινε στάνταρ, καθώς και τα ενεργά προσκέφαλα και το σύστημα ελέγχου πίεσης ελαστικών. Έξτρα ήταν το Intelligent Light System, με προβολείς με φώτα bi-xenon και 5 διαφορετικές λειτουργίες φωτισμού. Επίσης, υπήρξε επανασχεδιασμός στη μπροστινή γρίλια, στους εξωτερικούς καθρέφτες, στα μπροστινά και στα πίσω φώτα, στον εσωτερικό καθρέφτη, στον λεβιέ ταχυτήτων και στο τιμόνι. Συνολικά 29 εκδοχές μοντέλων ήταν τότε διαθέσιμες, από τις οποίες οι 16 ήταν στα σεντάν και οι 13 στα στέισον βάγκον.

 Τεχνικά χαρακτηριστικά - Επιδόσεις                               
S.E. = Special Edition (Ειδική Έκδοση)

ΜοντέλοΚαύσιμοΑριθμός κυλίνδρων/διάταξηΚυβισμός σε cm³Ισχύς σε PSΕπιτάχυνση 0-100 km/h (sec)Τελική ταχύτητα (km/h)Κατανάλωση ανά 100 km (λίτρα)Έτη παραγωγήςE 200 Kompressor
E200 Kompessor S.EΒενζίνη4/σε σειρά1.796       
S.E. 1.9961639,6   
S.E. 8,6230
S.E. 2368,3
S.E. 8,52003-20061849,18,52006-2009E 200 NGTΒενζίνη / Φυσικό αέριο16310,72279,15 (Βενζίνη)9,7 (Φυσικό αέριο)2006-2009E 200 CDI1Πετρέλαιο2.1481022002-2003E 200 CDI12212,12036,32003-20061369,92146,52006-2009E 220 CDI15010,12166,62003-20061708,42276,72006-2009E 230Βενζίνη6/V2.4962048,92489,52006-2009E 24022.5971778,923610,52003-2006E 270 CDIΠετρέλαιο5/σε σειρά2.6859,02306,52003-2005E 2802Βενζίνη6/V2.9962317,32509,42006-2009E 280 CDIΠετρέλαιο6/σε σειρά3.2221779,22286,52005-2006E 280 CDI26/V2.9871908,62417,02006-2009E 300 CDI Bluetec2117,22447,32008-2009E 3202Βενζίνη3.1992247,72459,92003-2006E 320 CDIΠετρέλαιο6/σε σειρά3.2222042436,92003-2006E 320 CDI26/V2.9872246,82507,52006-2009E 3502Βενζίνη3.4982726,9250310,02006-2009E 350 CGI2926,88,92008-2009E 400 CDIΠετρέλαιο8/V3.9962606,99,42003-2005E 420 CDI3146,49,82005-2009E 5002Βενζίνη4.9663066,09,92003-2006E 50025.4613885,311,52006-2009E 55 AMG5.4394764,712,92003-2006E 63 AMG6.2085144,514,32006-2009

1 Μόνο ταξί 
2 Διαθέσιμο και σε τετρακίνητη έκδοση 4MATIC 
3 Ηλεκτρονικά περιορισμένη

 Ασφάλεια 

Μια σημαντική παράμετρος ήταν ότι το ντεπόζιτο καυσίμων στην W211 και στις διαδόχους της, είχε μετακομίσει στο κέντρο του σασί και κάτω από τα πίσω καθίσματα, ενώ σε όλες τις προηγούμενες γενιές της E-Class από την W123, που εισήχθη το 1976, ήταν πάνω από τον πίσω άξονα. Η νέα αυτή διάταξη, μείωσε ακόμα περισσότερο την πιθανότητα έκρηξης και εκδήλωσης φωτιάς σε τυχόν οπίσθια πρόσκρουση. Επίσης, σε αντίθεση με την προκάτοχο E-Class W210, οι μπροστινοί πλευρικοί αερόσακοι προστασίας πλευρών (torso airbags) στην W211 και στις διαδόχους της, είχαν μεταφερθεί από τις πόρτες στα καθίσματα, με σκοπό την μέγιστη δυνατή προστασία ανεξαρτήτως από το πόσο μπροστά ή πίσω είχε τραβηχτεί το κάθισμα. Από τη διάδοχο W212, αυτή η μετακόμιση έγινε και στους πίσω πλευρικούς αερόσακους.Ιστοσελίδα που δείχνει την τοποθέτηση στα ντεπόζιτα και τα συστήματα ασφαλείας όλων των Mercedes-Benz από το 1971, καθώς και των μοντέλων της σύγχρονης ιστορίας λίγων ακόμα εταιρειών.

 Πωλήσεις 
Στις 19 Δεκεμβρίου 2008, η Mercedes-Benz ανακοίνωσε ότι είχε φτάσει τις 1,5 εκατομμύριο πωλήσεις της E-Class W211, από τις οποίες τα 1.270.000 ήταν σεντάν και τα 230.000 ήταν station wagon.Mercedes-Benz Delivers 1.5 Million units of the E-Class 

Ακολουθούν οι ετήσιες πωλήσεις στις Ηνωμένες Πολιτείες. Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

 Έτος Πωλήσεις 2003 55.683 2004 58.954 2005 50.383 2006 50.195 2007 48.950 2008 38.576

 Παραπομπές 

 Εξωτερικοί σύνδεσμοι 

W211
Κατηγορία:Αυτοκίνητα πολυτελείας
Κατηγορία:Γερμανικά αυτοκίνητα